，从七品）。治绥德城，辟地四千顷，增户千三百，即知城事。元丰初，为鄜延都监。秋，大稔，夏人屯二千骑于大会平，将取稼。永能简精骑突过其营，骑卒惊溃，获钤辖二人。转六宅使（阶官，诸司正使，西班，正七品）。夏人患之，令曰：「有得高六宅者，赏金等其身。」经略使吕惠卿行边，永能伏骑谷中，以备侵轶。边骑果至，驰出击走之。夏兵二万犯当川堡，永能以千骑与相遇，度不能支，依险设疑兵，且斗且却，而令后骑扬尘，若援兵至者，奋而前，遂解去。擢本路钤辖。四年，西讨，永能为前锋，围米脂城。边人十万来援，永能谓弟永亨曰：「彼恃众集易